רוד מילבורן

רודני "רוד" מילבורן ג'וניור (באנגלית: Rodney "Rod" Milburn Jr; 18 במאי 1950 – 11 בנובמבר 1997) היה אתלט אמריקאי, אלוף אולימפי (מינכן 1972) ושיאן עולם (1972–1977) בריצת 110 מטר משוכות.

== ביוגרפיה ==
=== השנים המוקדמות ===
מילבורן נולד וגדל באופלאוסס (Opelousas) שבלואיזיאנה. בנעוריו סבל מאסתמה ולא השתתף כלל בפעילות ספורטיבית. למד בתיכון קלארק בעיר הולדתו (J. S. Clark High School) והמשיך בלימודיו ב"אוניברסיטת הדרום" שבבאטון רוז' בלואיזיאנה בעזרת מלגה.

=== קריירה ספורטיבית ===
===1971===
====אלוף ארצות הברית====
באליפות ארצות הברית שנערכה ביוג'ין, אורגון ב-25 ביוני 1971 קבע מילבורן בריצת 120 יארד משוכות (ריצת 110 מטר משוכות) תוצאה של 13.0 שניות, לפני רונלד דרייפר (13.3 שניות) ווילי דבנפורט (13.4 שניות). התוצאות הושגו בסיוע רוח גבית מעל המותר ולכן תוצאה זו של מילבורן לא הוכרה כשיא עולם. 

ב שנערכו בסנטיאגו דה קאלי שבקולומביה האו זכה בדתי מדליותף זהב וארד. מדלייתזה ב בריצת 110 מטר משוכות בתוצאה של 13.46 שניות (בסיוע רוח גבית מעל המותר) ומדליית ארד בריצת שליחים 4x100 מטר (39.84 שניות) אחרי ג'מייקה (39.28 שניות) וקובה (39.84 שניות).

===1972===
====אלוף אולימפי ושיאן עולם====
באולימפיאדת מינכן (1972) זכה מילבורן במדליית זהב בריצת 110 מטר משוכות בשיא עולם חדש של 13.24 שניות, לפני גי דרו מצרפת (13.34 שניות) וחברו לנבחרת תומאס היל (13.48 שניות). שיא זה החזיק מעמד 5 שנים ונשבר על ידי אלחנדרו קסניאס מקובה (13.21 שניות).

===1973===
בתחרות שנערכה בקליבלנד, אוהיו בתחילת פברואר 1973 הוא השווה בריצת 50 יארד משוכות את שיא העולם בתוצאה של 5.8 שניות.

בתחרות שנערכה בציריך, שווייץ ב-6 ביולי אותה שנה הוא קבע בריצת 1110 מטר משוכות את תוצאת השנה בעולם של 13.41 שניות.

===1974===
ב-1974 השתתף מילבורן בתחרויותיו האחרונות כחובבן וקבע בהן שיא עולמי בריצת 55 מטר משוכות (6.8 שניות) לאחר שהחליט לעבור להתחרות באופן מקצועני במסגרת ההתאחדות הבינלאומית לריצות מסלול (ITA - International Track Association). מייד עם המעבר למקצוענות שבר את שיא העולם בריצת 60 יארד משוכות (6.7 שניות). התאחדות זו הפסיקה לפעול ב-1976 ורק ב-1979 חזר מילבורן למסלול.
===1975===
ב-1975 ניסה מילבורן להשתלב בליגת הכדורגל האמריקאי המקצועי (World Football League) אולם לא צלח.
===1976===
ב-1976 נפסל מילבורן, על ידי איגוד האתלטים החובבים (Amateur Athletic Union), מלהגן על תוארו באולימפיאדת מונטריאול בגלל פעילותו המקצוענית.

===1980===
ב-1980 קבע בית משפט שמילבורן יכול לחזור ולהתחרות כחובב ולייצג את ארצות הברית באולימפיאדת מוסקבה אולם החרמת המשחקים מנעו ממנו להשתתף בהם.

ב-1983 פרש מילבורן מספורט תחרותי.

=== לאחר הפרישה ===
ב-1984 מונה מילבורן למאמן ראשי למקצועות המסלול ב"אוניברסיטת הדרום". מילא תפקיד זה עד פיטוריו ב-1987. ב-1988 החל לעבוד בחברה לייצור מוצרי נייר "ג'ורג'יה-פסיפיק" (Georgia-Pacific) בעיר פורט-הדסון שבלואיזיאנה. עבודה אותה מילא עד מותו ב-2002 בתאונת עבודה.

== אותות הערכה ==
* העיתון ספורטס אילוסטרייטד בחר במילבורן לאחד מ-50 האתלטים המובילים של לואיזיאנה במאה ה-20.
* ב-1971 נבחר לספורטאי השנה במשאל שנערך בארצות הברית.
* ב-1988 צורף להיכל התהילה של לואיזיאנה.

== משפחתו ==
מילבורן היה נשוי ולזוג נולדו 3 ילדים.

== שיאים אישיים ==
===אצטדיון===
* ריצת 110 מטר משוכות: 13.1 שניות, שיא עולם בעבר
* ריצת 120 יארד משוכות: 13.0 שניות, שיא עולם בעבר
* ריצת 50 יארד משוכות: 5.8 שניות, שיא עולם בעבר
* ריצת 55 מטר משוכות: 6.8 שניות
===אולם===
* ריצת 60 יארד משוכות : 6.7 שניות

== לקריאה נוספת ==
* סטיבן מקגיל (באנגלית: Steven McGill), A Hurdler’s Hurdler: The Life Of Rodney Milburn, Olympic Champion, הוצאת McFarland & Company, Jefferson, NC, שנת 2018

== קישורים חיצוניים ==

* ריצ'רד גולדשטיין, [https://www.nytimes.com/1997/11/13/sports/rod-milburn-47-high-hurdler-earned-gold-at-munich-games.html רוד מילבורן] באתר "ניו יורק טיימס", 13 בנובמבר 1997
* [https://www.lasportshall.com/?inductees=rodney-milburn&back=inductee רוד מילבורן] באתר "היכל התהילה של לואיזיאנה", 1988
* [https://aaregistry.org/story/rod-milburn-talented-athlete-and-much-more/ רוד מילבורן] באתר AAREG (African American Registry)
* [http://www.spokesman.com/stories/1997/nov/15/milburn-a-star-10-years-too-soon-hurdlers-death-a/ מותו של מילבורן] באתר "סקירת הדובר" (The Spokesman-Review), 15 בנובמבר 1997
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אצנים אמריקאים
קטגוריה:רצי משוכות אמריקאים
קטגוריה:אתלטים אפרו-אמריקאים
קטגוריה:אלופים אולימפיים אמריקאים: אתלטיקה
קטגוריה:אלופים אולימפיים: ריצת 110 מטרים משוכות (גברים)
קטגוריה:שיאני עולם אמריקאים: אתלטיקה
קטגוריה:אתלטים באולימפיאדת מינכן (1972)
קטגוריה:אמריקאים שנולדו ב-1950
קטגוריה:אמריקאים שנפטרו ב-1997